Kihaló cigány szakmák, művészetek

Igen sokszor találkozunk ilyen nevekkel: „Orsós”, „Bordás”, „Rostás”, „Lakatos”, „Kovács” stb. Ezek mind mesterségeket jelentettek. Az orsós esztergálta a kenderfonáshoz szükséges orsókat és a rávaló karikákat. A Bordás készítette a vászonszövéshez a bordákat. Minden fogat nádból faragott ki és szurkos fonállal erősített keretbe. Valóságos művészmunka volt. Megszűnt a kendertermelés és a fonás-szövés, erre se volt szükség. A lakatosok ügyesen készítettek kézi fúrókat, harapófogókat, kalapácsokat, a gyárak ezt is kiszorították. Kosarakat fontak vesszőből is meg szilácsból is. Tűz felett párolva felhasogatták a botokat, és ebből lett a „Forgács-kosár”. Bejött a gáz, nem kell fahordó kosár, kihalófélben van a szakma is. Készítettek nagy pelyvás kosarakat. Nincsen cséplés, a kombájnok aratnak, ez se kell már. A rézművesek nagyon szép munkát végeztek. A csatokat, a faldíszeket művészi módon készítették. Kihal a szakma, pedig ma is meg lehetne élni belőle. Lenézik ezeket a régi mesterségeket és azért se tanulja meg! Még ha lenne is kitől. Igen sok cigánygyerek van, aki szellemileg nem okos, de kézügyes. Olyan szakmákra kellene tanítani, amit szeret, és szívesen csinál. Igen sok jó kőműves került ki közülük. Az iskolában rontja az iskola hírnevét, ha nem engedi tovább a tanár a gyereket. Hát menjen. Kezében van a nyolc osztályról szóló bizonyítvány, de olvasni, írni, számolni nem tud. Általánosítják a magyar gyermekeket. Pedig vannak tehetségesek is.